વિવાદના ઉકેલ માટે છવીસ વર્ષ પહેલાં કેન્દ્ર સરકારે ટ્રિબ્યુનલની રચના કરી હતી. ૨૦૦૭ના વર્ષમાં ટ્રિબ્યુનલે ફેંસલો આપ્યો ત્યારે તેને માનવાના ઇનકારને કારણે મામલો અદાલતમાં ગયો. હવે સર્વોચ્ચ અદાલત મામલાના નિરાકરણ માટે આખરી નિર્ણય કરવાના આરે આવી છે ત્યારે પણ તેના નિર્ણયને માનવાના ઇનકારમાં જ વર્તમાન હિંસાનાં મૂળ રહેલાં છે. સર્વોચ્ચ અદાલતે અગાઉ ૨૦ સપ્ટેમ્બર સુધી તામિલનાડુ માટે પંદર હજાર ક્યુસેક પાણી છોડવા કર્ણાટકને કહ્યું હતું. એ આદેશમાં સુધારો કરીને અદાલતે પછીથી બાર હજાર ક્યુસેક પાણી છોડવા કહ્યું છે. ૨૦ સપ્ટેમ્બરે અદાલતમાં આ મામલે વધુ સુનાવણી થયા બાદ આખરી નિર્ણય આવશે.